Øystein Bernhard Mobråten

Øystein Bernhard Mobråten (født 18. november 1940) er en norsk billedhugger, tegner og taksidermist.

Han ble født på Lillestrøm og vokste opp på familiesmåbruket Svartås på Kongsberg. Etter utdannelse innen elektronikk ble han ansatt ved Kongsberg våpenfabrikk i 1960. I 1966 ble han ansatt som taksidermist ved Universitetet i Oslo, Biologisk institutt hvor han var ansatt  til 1982. Han har også studert gresk skulptur ved Nasjonalgalleriet og var også elev av kunstpedagogen Rolf Schønfeld. Et sentralt arbeid er minnemonteren på Universitetet i Oslo (UiO) over Kristine Bonnevie som var Norges første kvinnelige professor i zoologi. Han har også laget skulpturen over Homo floresiensis, en utdødd menneskeart som ble funnet i Indonesia i 2003. Skulpturen ble avduket på UiO i 2006. I 2011 åpnet han egen skulpturpark på Kongsberg.85 års omtale i Aftenposten 18. nov. 2025Mobråten galleri - kongsberg.no 

I 2019 mottok han Kongsberg kommunes kulturpris.Kongsberg kommunes kulturpris 2019 - Kongsberg kommmunes hjemmeside

 Arbeider 
 Innkjøpt av 
 2009 Biologisk institutt (UiO), portrett av professor Nils Christian Stenseth.
 2007 Zoologisk museum, bronseskulptur.
 2006 Norsk Forsvars Teknologi Kongsberg, bronseskulptur.
 2005 H.M.Kongens garde, Edinburgh militære tatoo. Gardens maskot "Nils Olav" kongepingvin i bronse.
 2005 Blefjell sykehus, Kongsberg, bronseskulptur.
 2002 Sandefjord kommune, bronseskulptur
 2001 Statens kartverk, Hønefoss, bronseskulptur.
 1998 Det norske radiumhospital, bronskulptur
 1996 Røst kommune, bronseskulptur.
 1994 Gaia, Hafjell, Lillehammer, bronseskulptur.
 1991 Kristiansand Dyrepark, bronseskulptur.

 Utsmykningsoppdrag 
 2015 Skulptur i bronse, motiv Oddvar Rønnestad, Kongsberg Alpinsenter.
 2006 Universitetet i Oslo, Biologisk institutt, bronseskulptur av Homo Floresiensis
 2003 Universitetet i Oslo, Biologisk institutt, bronseportrett relieff av Arne Semb-Johansson
 2002 H.M.Kongens garde. Gardens maskot "Nils Olav" kongepingvin i bronse.
 1991 Universitetet i Oslo. Veggmaleri (3x25m)
 1991 Hunderfossprosjektet Ivo Caprino skulptur (polyester)
 1990 Universitetet i Oslo, Biologisk institutt, to skulpturer i bronse.
 1990 Universitetet i Oslo, Biologisk institutt, "Urfilosofen" skulptur i bronse.
 Referanser 

 Eksterne lenker 
 Øystein Bernhard Mobråtens hjemmeside
 Øystein Bernhard Mobråten i skapelsen av skulpturen "Flores-mannen"- YouTube 

Kategori:Norske kunstnere
Kategori:Norske billedhuggere
Kategori:Personer fra Kongsberg kommune